**MARTFŰ VÁROS ÖNKORMÁNYZATA**

**KÉPVISELŐ-TESTÜLETÉNEK**

 **……./2013. (VI.27.)**

**önkormányzati rendelete**

**a közterületek elnevezésének rendjéről**

Martfű Város Önkormányzatának Képviselő-testülete a Magyarország helyi önkormányzatairól szóló 2011. évi CLXXXIX. törvény 51. § (5) bekezdésében, valamint a 143. § (3) bekezdésében kapott feladatkörében eljárva, az Alaptörvény 32. cikk (2) bekezdésében meghatározott eredeti jogalkotói hatáskörében a 32. cikk (1) bekezdés a) pontjában meghatározott felhatalmazás alapján a következőket rendeli el:

**1.§**

**A rendelet hatálya, értelmező rendelkezések**

1. A rendelet hatálya Martfű város közigazgatási területére, minden természetes személyre és a székhellyel rendelkező jogi személyre, jogi személyiséggel nem rendelkező gazdasági társaságra, az ingatlan-nyilvántartásban külön helyrajzi számon szereplő ingatlanra terjed ki.
2. E rendelet alkalmazásában:
* közterület: az épített környezet alakításáról és védelméről szóló 1997. évi LXXVIII. törvényben meghatározott fogalom,
* közterületnév: a magyarországi hivatalos földrajzi nevek megállapításáról és nyilvántartásáról szóló 303/2007.(XI.14.) Korm. rendeletben meghatározott fogalom.

**2. §**

**Általános szabályok**

1. Minden közterületet el kell nevezni.
2. Az elnevezett közterületként nyíló új szakasz külön elnevezési eljárás nélkül a már elnevezett közterület nevét veszi fel (meghosszabbítás), a lakótelepek épületei közötti szerviz utakat és a lakónépességet nem érintő dűlőutakat nem szükséges elnevezni.
3. A közterület elnevezését a megállapítástól számított 10 éven belül nem lehet megváltoztatni.
4. A közterületnév előtagból (pl. személynév, fogalom, tárgy) és utótagból (pld. út, utca, tér, park, köz, sétány, stb.) állhat.
5. Az új közterület nevét a közterületnek a földhivatali ingatlan-nyilvántartásba történő bejegyzését követő 1 éven belül meg kell állapítani.
6. Közterület elnevezésekor figyelemmel kell lenni a helyi hagyományokra, a helytörténeti kutatásokra, a lakosság élő névhasználatára, a magyar nyelv követelményeire, az egyszerűségre és arra, hogy a név a többitől írásban is, hangzásában is jól megkülönböztethető legyen.
7. Élő személyről közterületet elnevezni nem lehet.

**3. §**

**A közterületek elnevezésének eljárási szabályai, javaslattételi eljárás**

1. A közterületek nevének megállapítása és megváltoztatása Martfű Város Önkormányzata Képviselő-testületének hatáskörébe tartozik.
2. A közterületnév megállapítását vagy megváltoztatását kezdeményezheti:
3. a polgármester,
4. a Képviselő-testület bizottsága,
5. a helyi önkormányzat képviselője,
6. Martfű város közigazgatási területén bejelentett lakóhellyel rendelkező állampolgár,
7. Martfű város közigazgatási területén ingatlannal, székhellyel, telephellyel rendelkező jogi személy,
8. Bejegyzett helyben működő civilszervezet.
9. A kezdeményezésnek tartalmaznia kell:
10. a kezdeményezés okát (mire irányul: új elnevezésre vagy elnevezés megváltoztatására)
11. az elnevezés megváltoztatásának szükségességét,
12. a javasolt elnevezés indokát,
13. a javasolt elnevezés kapcsolódásának megindokolását a közterület környezetéhez, a településen belüli elhelyezkedéséhez,
14. a javasolt elnevezés településhez kötődését,
15. utalást a helytörténeti, vagy egyéb vonatkozásra.
16. Új közterület nevének megállapítása vagy a már meglévő közterületnév megváltoztatása előtt a polgármester legalább 30 napos benyújtási határidő megállapítása mellett felhívást tesz közzé a javaslatok beérkezése céljából, kifüggesztett hirdetmény útján, valamint az Önkormányzat honlapján és a helyi újságban.
17. A javaslatokat a Képviselő-testület minden bizottsága véleményezi.
18. A közterület nevének megállapításáról, megváltoztatásáról szóló Képviselő-testületi határozat közzétételéről a (4) bekezdésben felsoroltak szerint kell gondoskodni, valamint külön írásbeli értesítést kell küldeni:
19. a területileg illetékes ingatlan-nyilvántartást vezető Földhivatalnak,
20. a J.N.Szolnok megyei Kormányhivatal Szolnoki Járási Hivatalának,
21. a Magyar Posta Zrt. Debreceni Igazgatóságának,
22. a J.N.Szolnok Megyei Rendőrfőkapitányságnak,
23. a J.N.Szolnok Megyei Katasztrófavédelmi Igazgatóságnak,
24. az Országos Mentőszolgálatnak,
25. a területileg illetékes közműszolgáltatóknak.

**4. §**

**Közterületnév táblák elhelyezésének szabályai**

1. A közterület nevét a tájékozódást segítő táblákon kell feltüntetni.
2. A névtáblákat a saroktelkek kerítésein, ennek hiányában az épületen, vagy külön tartószerkezeteken kell elhelyezni.
3. Az érintett ingatlan tulajdonosa, vagy használója a névtábla kihelyezését tűrni köteles.
4. A névtábla kihelyezéséről, karbantartásáról, szükség szerinti cseréjéről az Önkormányzat gondoskodik.
5. A közterület elnevezésének megváltoztatása esetén a régi elnevezést feltüntető utcanév táblákat átlós vonallal áthúzva, a változást követő egy évig az eredeti helyén kell tartani. Az új elnevezést feltüntető utcanév táblákat közvetlenül a régi tábla fölött vagy alatt kell elhelyezni. A régi névtáblát a határidő leteltét követően az elhelyező szervnek kell eltávolítania.

**5. §**

**Házszámozás szabályai**

1. A házszámokat megállapító, jegyző által kiadott határozatot az érintett ingatlanok tulajdonosain kívül továbbítani kell a területileg illetékes Járási Földhivatal számára.
2. A névvel ellátott közterületeken az ingatlanokat, épületeket és a beépítetlen telkeket a közterületről jól látható táblán feltüntetett számmal kell ellátni. Egy közterületen több ingatlan azonos számmal nem jelölhető. Ha egy ingatlan több közterülettel is érintkezik, csak egy utcára kell megállapítani a házszámot.
3. A közterületek házszámozása a városközponttól kivezetőek esetében a városközponttól kezdődően, míg a városközponttól távolabb eső közterületek esetében a magasabb rangú utca torkolatától kezdődően kaphat házszámot. Az utca bal oldala páratlan, a jobb oldala páros számozású lehet.
4. A csak egyik oldalán beépíthető utcák házszámozása 1-től kezdődően folyamatos.
5. Ugyanazon helyrajzi számú ingatlanon álló, több lépcsőházból álló épület, ikerház, sorház, szerkezetileg megosztható és nem megosztható földszintes ingatlan esetén, továbbá telek megosztás során keletkező új helyrajzi számú ingatlan esetén A, B, C, stb. alátörés alkalmazható.
6. A házszámot jelző táblát az ingatlan utcafronti kerítésére, vagy házfalára, az utcáról jól látható módon kell az ingatlan tulajdonosának elhelyeznie.
7. A házszámtábla beszerzéséről, kihelyezéséről, szükség szerinti cseréjéről és pótlásáról az ingatlan tulajdonosa saját költségén köteles gondoskodni.
8. Az ingatlan házszámát megváltoztatni csak abban az esetben lehet, ha:
9. az ingatlan házszáma a földhivatali ingatlan-nyilvántartásban nem szerepel, vagy csak helyrajzi számmal meghatározott,
10. több ingatlan azonos közterületnévvel és azonos házszámmal szerepel a földhivatali ingatlan-nyilvántartásban,
11. az ingatlan megosztására, vagy ingatlanok egyesítésére került sor.
12. A házszám megváltoztatására irányuló eljárás hivatalból, vagy annak a személynek a kérelmére indul, akinek a házszám változtatásához jogos érdeke fűződik.

**6. §**

**Záró rendelkezés**

1. Ez a rendelet a kihirdetését követő napon lép hatályba.

Dr. Kiss Edit Szász Éva

polgármester jegyző